Kolossense 2:8-15 Doopdiens tydens advent
Jy is hier: Tuis So aanbid ons Preke So aanbid ons Preke Advent Kolossense 2:8-15 Doopdiens tydens advent
| | Trefslae: 5366
Doopdiens tydens advent
Ons teksvers vir vandag is vers 9: ''In Hom is die volle wese van God beliggaam, en in verbondenheid met Hom, deel julle in Sy volheid.''
Geliefdes van Christus, ons glo en bely dat God na die wêreld gekom het. Hy is met ons, in en deur Jesus Christus. Dit is juis die boodskap van Kersfees. Die Kersboodskap moet vir ons 'n boodskap wees wat in groot blydskap en dankbaarheid aanvaar moet word. Tog verkeer ons in groot nood. Ons wonder hoe sterk die mag van Satan is. Daarom is daar soveel onsekerheid oor die Harry Potterboeke en die Pokemonspeletjies. Ons bly wonder of hy nie dalk verborge magte het wat hom in staat stel om sy vernietigingswerk voort te sit nie. Daarom wonder ons ook of Christus se koms en sy die kruisiging werklik voldoende is om ons te verlos en teen dié aanslae te beskerm. Hierdie onsekerheid laat ons twyfel aan ons geloof in Christus Jesus.